Genre: Promotion

Nepremičnine na Štajerskem Naprodaj je obnovljeno dvosobno stanovanje v Zrečah <p/> NEPREMIČNINA JE PRODANA <p/> To prijetno in pred kratkim obnovljeno dvosobno stanovanje v Zrečah je odlična priložnost za družino, ki si želi zaživeti v sožitju z naravo, a hkrati imeti na dosegu roke vso infrastrukturo majhnega mesta. Zreče pa so pravi raj tudi, če cenite zdravilno moč termalne vode. <p/> Uživate v opremljanju in dekoriranju stanovanja? Odlično. Stanovanje se namreč prodaja brez opreme. <p/> Vse, kar boste videli na spodnjih fotografijah, je bilo še pred kratkim... <p/> ... le ideja. <p/> Prav gotovo imate tudi vi kup zamisli, kako urediti svoje novo stanovanje. Zagotovo pa se vam bo ob ogledu slik porodila še kakšna nova. <p/> Ko je stanovanje kupila sedanja lastnica, ni bilo v najboljšem stanju. Potrebno je bilo temeljite obnove. S kreativnimi idejami, veseljem do dela ter vloženimi sredstvi se je pred dvema letoma iz grdega račka prelevilo v prelepega laboda... <p/> Pogled v barvit in svetel dnevni prostor. <p/> Bivalna kuhinja s kar 17 kvadratnimi metri je prostorna in svetla (v njej mimogrede preživite cel dan). Obrnjena je na zahod, ima pa tudi izhod na balkon, kar je prijetno in koristno hkrati –– kuhinjo lahko zelo hitro prezračite. <p/> Prva jutranja kava na balkonu s pogledom na naravo, ki se prebuja je prav poživljujoče doživetje. <p/> Iz kuhinje vodijo vrata v dnevno sobo, kjer si lahko uredite še eno prostorno spalnico. <p/> Iz osrednjega hodnika je vhod v spalnico, ki je obrnjena proti vzhodu. <p/> Prav gotovo vas bosta razveselila ločena WC in kopalnica. <p/> V stanovanju so bile zamenjane vse inštalacije, zidovi pokitani in na novo prebeljeni, položen je bil laminat, vgrajena pa je bila tudi popolnoma nova oprema. Stanovanje je dobilo novo preobleko, a hkrati obdržalo funkcionalno razporeditev prostorov. Lastnica bi ga z veseljem prestavila v okolico Ljubljane, kamor se seli, a žal to seveda ni mogoče. <p/> Dvosobno stanovanje torej čaka novega lastnika, ki bo vanj vdahnil svoje ideje in načrte ter ga opremil po lastnih željah. <p/> Če želite biti srečni vse življenje,... <p/> ... imejte vrt, pravi kitajski pregovor. Če imajo stari vzhodnjaški modreci prav, potem z nakupom tega stanovanja ne morete zgrešiti. Z vašega balkona lahko občudujete vrtiček, ki ga lahko uporabljate tako za gojenje vrtnega cvetja kot tudi za pridelavo domače zelenjave. Vrtovi imajo urejeno tudi pipo za zalivanje v vročih poletnih dneh. <p/> V kletnih prostorih vam pripada tudi prostorna (dobrih 7 kvadratnih metrov velika) klet, kamor boste lahko shranjevali vse tisto, kar ne bo šlo v stanovanje. <p/> Odlično izhodišče za šport in rekreacijo... <p/> Zreče, mestece v Savinjski dolini, je idealno za vse, ki ljubijo naravo, a želijo imeti hkrati vso mestno infrastrukturo na dosegu rok (in nog). Le pet minut hoje iz stanovanja vas namreč loči od trgovine, pošte, lekarne, vrtca in Osnovne šole Zreče. Če pa svoje pete obrnete v nasprotno smer, se lahko hitro nadihate svežega zraka v bližnjih gozdovih ali sprostite misli med sprehajanjem po bližnjih gričih. <p/> ... in raj za sproščanje v termalnih bazenih zreških toplic <p/> Prva asociacija na Zreče je povezana s turizmom, saj je kraj termalno središče, bližnja Rogla pa smučarski center z dolgoletno tradicijo. <p/> V termah Zreče nudijo bogat wellness program, ki vključuje savne, fitnes, telovadnico, v njih izvajajo tudi različne zdravstvene terapije. Prav gotovo se bo kdaj prileglo popoldansko plavanje v enem od osmih bazenov, ki so na voljo v termah, ali pa morda razvajanje s tajsko masažo. <p/> Na Rogli bodo svoje mesto našli vsi ljubitelji zasneženih strmin – smučarji, sankači in borderji, ki so jim pripravili posebno stezo. Rogla je s športnim stadionom za kondicijske priprave dobro poznana tudi domačim in tujim športnikom. <p/> Ko zamisli oživijo... <p/> Vsak začetek je težak, a ko se čez nekaj časa ozremo nanj, ugotovimo, da so bili to pravzaprav najlepši časi. Kar so bile na začetku le sanje, ideje in načrti, se skozi čas razvije, oblikuje in nazadnje postane resničnost. <p/> Morda je to stanovanja lepa priložnost, da zaživite novo življenje. Ko si ga boste ogledali, boste vedeli. Pokličite 01 421 22 22 ali 051 666 444 in se pogovorite s Stankom Štupico.